Ελληνική Γαστρεντερολογική Εταιρεία

Διεπιστημονική Προσέγγιση Ασθενών με Νεοπλασία Κατωτέρου Πεπτικού Συστήματος και Ελάσσονος Πυέλου
2024-12-13 13:00 - 2024-12-15 23:59 (Europe/Athens) | Αττικής
Αγαπητές κυρίες / Αγαπητοί κύριοι,
Η συμμετοχή στα Συνέδρια των προηγούμενων ετών και η κατά γενική ομολογία επιστημονική επιτυχία των εκδηλώσεων, μας οδηγεί στη διοργάνωση του 6ου κατά σειρά Συνεδρίου με τον γενικό και καθιερωμένο τίτλο «Διεπιστημονική Προσέγγιση Ασθενών με Νεοπλασία του Πεπτικού Συστήματος».
Έχοντας ως στόχο να εμπλουτίσουμε κάθε φορά το Συνέδριο με κάτι διαφορετικό αποφασίσαμε φέτος να συμπεριλάβουμε στο πρόγραμμα και άλλες ειδικότητες που ασχολούνται με συστήματα πλησίον του πεπτικού. Πιο συγκεκριμένα, στην κύρια θεματική ενότητα του φετινού συνεδρίου που είναι η Παθολογία του κατώτερου Πεπτικού, θα συμπεριλάβουμε και την Παθολογία της Πυέλου από την μεριά του Ουρολόγου και του Γυναικολόγου και ο τίτλος διαμορφώνεται ως εξής: «Διεπιστημονική προσέγγιση ασθενών με νεοπλασία κατωτέρου πεπτικού συστήματος και ελάσσονος πυέλου».
Πρόθεση μας, όπως κάθε χρόνο, είναι να εμπιστευθούμε την ανάπτυξη των θεμάτων και τη μεταφορά εμπειρίας και γνώσης από διακεκριμένους επιστήμονες, ειδικούς και με εμπειρία στα επιμέρους θέματα.
Επειδή πιστεύουμε ότι η δια ζώσης συμμετοχή προσδίδει κύρος στο συνέδριο, αποφασίστηκε από την οργανωτική επιτροπή να γίνει με φυσική παρουσία, ώστε να δοθεί η δυνατότητα στους συμμετέχοντες να εκφράσουν γνώμες και απορίες άμεσα - αυτοπροσώπως - με τους ομιλητές, να εκφράσουν προσωπικές εμπειρίες, να ανταλλάξουν πληροφορίες για προβλήματα που τους απασχολούν και να αποφασίσουν για την πορεία και τον τρόπο αντιμετώπισης των περιστατικών.
Σας προσκαλούμε λοιπόν να συμμετέχετε στο Συνέδριο με την παρουσία σας, δωρεάν, και να γίνει συνέδριο όλων. Το δικό σας συνέδριο!

Με συναδελφικούς χαιρετισμούς,
Η Οργανωτική Επιτροπή

Γ. Αλεξανδράκης
Γαστρεντερολόγος-Ηπατολόγος, «ΙΑΤΡΙΚΟ ΚΕΝΤΡΟ ΑΘΗΝΩΝ»

Σ. Γαβριήλ
Γενικός Χειρουργός, Διευθυντής, Α’ Χειρουργική Κλινική, ΙΑΣΩ

Π. Αλεπάς
Γενικός Χειρουργός, Διευθυντής, Ε’ Χειρουργική Κλινική, Κλινική Παχέος Εντέρου - Ορθού - Πρωκτού, Metropolitan General

Β. Γεωργούλιας
Παθολόγος - Ογκολόγος, Ομότιμος Καθηγητής Παθολογίας - Ογκολογίας, Πανεπιστήμιο Κρήτης,
Διευθυντής, Α’ Ογκολογικό Τμήμα
Metropolitan General

Θ. Εμμανουήλ
Γαστρεντερολόγος - Ηπατολόγος, Διευθυντής, Γαστρεντερολογική - Ηπατολογική Κλινική,
Metropolitan General

ΠρόγραμμαΕγγραφή

Ημερίδα Σύνοψης AASLD 2024
2024-12-18 09:00 - 17:00 | Αμφιθέατρο «Φ. Φέσσας», Γ.Ν.Α. «Λαϊκό», Αγίου Θωμά 17, Αθήνα, 115 27
Το Ελληνικό Ίδρυμα Γαστρεντερολογίας και Διατροφής διοργανώνει την Τετάρτη 18 Δεκεμβρίου 2024, στο αμφιθέατρο "Φ. Φέσσας" του Γ.Ν.Α. "Λαϊκό" επιστημονική εκδήλωση με τίτλο "Σύνοψη του Παναμερικανικού Ηπατολογικού Συνεδρίου AASLD 2024".
Για την εγγραφή σας, το πρόγραμμα & λοιπές πληροφορίες επισκεφθείτε τον σύνδεσμο: https://aasld2024.fohevents.gr/
Πρόγραμμα

5ο Εντατικό Σεμινάριο ΙΦΝΕ και ανοσιακές Παθήσεις του Εντέρου
2025-01-31 - 2025-02-02 | Αττικής
Αγαπητοί Συνάδελφοι,
Το 5ο Εντατικό Σεμινάριο στις ΙΦΝΕ και Ανοσιακές Παθήσεις του Πεπτικού Συστήματος θα διοργανωθεί στις 31 Ιανουαρίου με 2 Φεβρουαρίου 2025.
Το Σεμινάριο θα πραγματοποιηθεί στο αμφιθέατρο του Γ.Ν.Α. "Ο Ευαγγελισμός".
ΠρόγραμμαΕγγραφή

20η Διαδικτυακή Μετεκπαιδευτική Εκδήλωση Γαστρεντερολογικής Κλινικής Πα.Γ.Ν. Ηρακλείου
2025-02-26 18:00 - 20:30 | Αμφιθέατρο Βενιζέλειου ΠΓΝΗ, Πανεπιστημιακό Γενικό Νοσοκομείο Ηρακλείου, Ηράκλειο, Ηρακλείου, 71110, Ελλάδα
20η Διαδικτυακή Μετεκπαιδευτική Εκδήλωση Γαστρεντερολογικής Κλινικής Πα.Γ.Ν. Ηρακλείου
Υπό την αιγίδα της Ελληνικής Γαστρεντερολογικής Εταιρείας
Εγγραφή με email στο gi.clinic.pagni@gmail.com
Συντονιστής: Ι. Κουτρουμπάκης
Πρόγραμμα
18.00 – 18.50
Παρατεινόμενο εμπύρετο σε ασθενή με νόσο Crohn
Παρουσίαση: Ε. Θεοδώρου 18.00 – 18.20
Σχολιασμός: Ι. Δρυγιαννάκης – Χ. Ποντίκογλου – Γ. Τσίμπρης 18.20 – 18.30
Διάλεξη σχετική με το θέμα Χ. Ποντίκογλου 18.30 – 18.50
18.50 – 19.40
Σύνδρομο δυσαπορρόφησης σε ασθενή με σύνδρομο Lambert Eaton
Παρουσίαση: Α. Μακρόπουλος – Γ. Χλωράκης 18.50 – 19.10
Σχολιασμός: Π. Μήτσιας – Κ. Φωτεινογιαννοπούλου – Κ. Σπανάκη 19.10 – 19.20
Διάλεξη σχετική με το θέμα Κ. Φωτεινογιαννοπούλου 19.20 – 19.40
19.40 – 20.10
Εμβολισμός ανωτέρου ΓΕΣ: Όλοι οι δρόμοι οδηγούν στην Ρώμη
Παρουσίαση: Σ. Τσαβδάρη 19.40 – 20.00
Σχολιασμός: Κ. Κουκούτση – Η. Κεχαγιάς 20.00 – 20.10
20.10 – 20.30
POEM σε ασθενή 87 ετών με Υπερσυσταλτικό Οισοφάγο (Jackhammer Esophagus)
Παρουσίαση: Γ. Μαυρογένης 20.10 – 20.20
Διάλεξη σχετική με το θέμα Α. Ιωάννου 20.20 – 20.30
Ομιλητές

Ιωάννης Δρυγιαννάκης
Γαστρεντερολόγος – Επιμελητής Β’
Πανεπιστημιακό Γενικό Νοσοκομείο Ηρακλείου
Ευανθία Θεοδώρου
Ειδικευόμενη Γαστρεντερολογίας
Πανεπιστημιακό Γενικό Νοσοκομείο Ηρακλείου
Αλέξανδρος Ιωάννου
Ειδικευόμενος Γαστρεντερολογίας
Γενικό Νοσοκομείο Αθηνών «Αλεξάνδρα»
Ηλίας Κεχαγιάς
Επίκουρος Καθηγητής Αγγειοακτινολογίας - Επεμβατικής Ακτινολογίας
Πανεπιστημιακό Γενικό Νοσοκομείο Ηρακλείου
Κωνσταντίνα Κουκούτση
Γαστρεντερολόγος – Επικουρική Επιμελήτρια Β’
Πανεπιστημιακό Γενικό Νοσοκομείο Ηρακλείου
Ιωάννης Κουτρουμπάκης
Καθηγητής Γαστρεντερολογίας – Διευθυντής Γαστρεντερολογικής Κλινικής
Πανεπιστημιακό Γενικό Νοσοκομείο Ηρακλείου
Ανδρέας Μακρόπουλος
Ειδικευόμενος Νευρολογίας
Πανεπιστημιακό Γενικό Νοσοκομείο Ηρακλείου
Γεώργιος Μαυρογένης
Επεμβατικός Γαστρεντερολόγος – Διευθυντής Υβριδικής Επεμβατικής Ενδοσκόπησης
Mediterraneo Hospital
Παναγιώτης Μήτσιας
Καθηγητής Νευρολογίας – Διευθυντής Νευρολογικής Κλινικής
Πανεπιστημιακό Γενικό Νοσοκομείο Ηρακλείου
Χαράλαμπος Ποντίκογλου
Αναπληρωτής καθηγητής Αιματολογίας
Πανεπιστημιακό Γενικό Νοσοκομείο Ηρακλείου
Κλεάνθη Σπανάκη
Αναπληρώτρια Καθηγήτρια Νευρολογίας
Πανεπιστημιακό Γενικό Νοσοκομείο Ηρακλείου
Στυλιανή Τσαβδάρη
Ειδικευόμενη Γαστρεντερολογίας
Πανεπιστημιακό Γενικό Νοσοκομείο Ηρακλείου
Γεώργιος Τσίμπρης
Παθολόγος - Λοιμωξιολόγος – Επιμελητής Β’
Πανεπιστημιακό Γενικό Νοσοκομείο Ηρακλείου
Καλλιόπη Φωτεινογιαννοπούλου
Γαστρεντερολόγος –Επιμελήτρια Β’
Πανεπιστημιακό Γενικό Νοσοκομείο Ηρακλείου
Γεώργιος Χλωράκης
Ειδικευόμενος Γαστρεντερολογίας
Πανεπιστημιακό Γενικό Νοσοκομείο Ηρακλείου

Women in Surgery
2025-03-08 09:00 - 19:00 | Αττικής
Στα πλαίσια της Παγκόσμιας Ημέρας της Γυναίκας, η Εταιρεία Kalteq S.A., διοργανώνει ημερίδα με τίτλο «Women in Surgery«, η οποία θα πραγματοποιηθεί, 8 Μαρτίου 2025 στο "Ellinikon Experience Park".
Η εκδήλωση έχει στόχο να αναδείξει τον ρόλο της γυναίκας στο χειρουργικό τομέα, να συζητήσει τις προκλήσεις που αντιμετωπίζει, να εμπνεύσει τις νέες γενιές επαγγελματιών υγείας και θα πραγματοποιηθεί με την υποστήριξη της ΕΟΕ.
Η συμμετοχή είναι δωρεάν και για περισσότερες πληροφορίες, μπορείτε να απευθύνεστε στο email: christidou@kalteq.gr ή τηλεφωνικά στο: 210 4820408 (εσωτ.254).
Πρόγραμμα

20η Πανελλήνια Εκπαιδευτική Συνάντηση ΕΛΙΓΑΣΤ - Εξελίξεις στη Γαστρεντερολογία και Ηπατολογία
2025-04-11 - 2025-04-13 | Αττικής
Αγαπητά Μέλη και Φίλοι του ΕΛΙΓΑΣΤ,
Όταν το Δ.Σ. του Ιδρύματος μου ανέθεσε την προεδρεία της 20ης Πανελλήνιας Εκπαιδευτικής Συνάντησης, προβληματίστηκα πολύ πως θα μπορούσε να καταρτιστεί ένα Επιστημονικό Πρόγραμμα που να αντιπροσωπεύει ιδανικά την αποστολή και τους στόχους του Ιδρύματος για την Ελληνική Κοινωνία 20 χρόνια μετά την σύστασή του. Στα χρόνια αυτά έχουν συμβεί ραγδαίες αλλαγές με δραματικές άμεσες και έμμεσες επιπτώσεις για το περιβάλλον και κάθε έμβιο όν στον πλανήτη: Κλιματική αλλαγή, ερήμωση περιοχών, αλλαγές της διατροφικής αλυσίδας, πανδημίες, κοκ. Σε σχέση με τη διατροφή, η αυξημένη ζήτηση κρέατος οδήγησε στο να μη καλλιεργείται η γη πλέον για τη διατροφή του ανθρώπινου πληθυσμού, τουλάχιστο στις Δυτικές Κοινωνίες, αλλά για να τραφούν ζώα, που το κρέας τους θα καταναλωθεί από τον άνθρωπο.
Σε στενή συνεργασία, λοιπόν, με την Οργανωτική Επιτροπή αποφασίσαμε πως η θεματολογία πρέπει να είναι περισσότερο κοινωνικο-κεντρική και λιγότερο ιατρο-κεντρική. Αυτό επειδή οι γιατροί και οι διατροφολόγοι είναι μεν ο ισχυρός αλλά όχι ο μόνος εκτελεστικός βραχίονας του Ιδρύματος. Εξ ίσου σημαντικός είναι και ο ρόλος συναφών επιστημονικών ειδικοτήτων που καθορίζουν σημαντικές πτυχές της ποιότητας και της υγιεινής της διατροφής μας και συνακόλουθα της Υγείας του Οργανισμού. Πόσο υγιεινά είναι τα τρόφιμα που προμηθευόμαστε; Πόσο επηρεάζεται το ανθρώπινο μικροβίωμα από την τρέχουσα διατροφή του Ελληνικού πληθυσμού; Πόσο οι ραγδαίες μεταβολές στις διατροφικές μας συνήθειες έχουν επηρεάσει τον μεταβολισμό του Οργανισμού και προκαλούν ασθένειες, όπως οι καρδιοπάθειες, το μεταβολικό σύνδρομο, ο διαβήτης, οι αυτοάνοσες και εκφυλιστικές παθήσεις; Μπορεί η σύγχρονη τεχνολογία και η τεχνητή νοημοσύνη να προσφέρουν ορθή, καθαρή, υγιεινή, γευστική και επαρκή διατροφή στον ανθρώπινο υπερ-πληθυσμό της Γης; Σε πιο στενό επίπεδο, πως η δική μας ειδικότητα θα προστατεύσει περιβάλλον και οικονομία χρησιμοποιώντας (επαναχρησιμοποιώντας) λελογισμένα ενδοσκοπικά και φαρμακευτικά υλικά.
Προσπαθήσαμε επομένως να καταρτίσουμε ένα ισορροπημένο πρόγραμμα που να απευθύνει τους προβληματισμούς μας στα πιο πάνω θέματα με διευρυμένη ομάδα απόλυτα επαϊόντων ομιλητών χωρίς να παραγνωρίζουμε και τα κλασικά θέματα Γαστρεντερολογίας και Διατροφής. Ελπίδα μας είναι ότι τα πορίσματα θα τα επιστρέψει το Ίδρυμα στην Κοινωνία, την οποία ούτως ή άλλως υπηρετεί.
Γεράσιμος Ι. Μάντζαρης

Ημερίδα: Αιχμές στην Ηπατολογία: Κίρρωση – Πυλαία υπέρταση
2025-04-05 | Αμφιθέατρο του Γ.Ν.Α. «Ιπποκράτειο», Βασ. Σοφίας 114, Αθήνα, Αττική, 115 27
Η ΗπατοΓαστρεντερολογική Μονάδα της Β’ Παθολογικής Κλινικής της Ιατρικής Σχολής του Ε.Κ.Π.Α, διοργανώνει για 3η συνεχόμενη χρονιά την Επιστημονική Ημερίδα «Αιχμές στην Ηπατολογία» που φέτος είναι αφιερωμένη στην Κίρρωση - Πυλαία υπέρταση το Σάββατο 5 Απριλίου 2025 (Αμφιθέατρο Γ.Ν. Αθηνών «Ιπποκράτειο»).

Συνεχίζοντας την παράδοση της Κλινικής μας, φιλοδοξούμε να οργανώσουμε μια επιστημονική εκδήλωση για να φέρουμε κοντά όσους ενδιαφέρονται για την Ηπατολογία προκειμένου να ανταλλάξουμε απόψεις, την εμπειρία μας, τις γνώσεις μας και να βελτιώσουμε την φροντίδα των ασθενών μας.

Ο βασικός μας στόχος θα είναι η ανάδειξη «αιχμηρών» θεμάτων της καθημερινής ιατρικής πρακτικής ενώ το προσκλητήριο εφέτος περιλαμβάνει και συναδέλφους άλλων ειδικοτήτων για την πληρέστερη κάλυψη της θεματολογίας αλλά και τη δημιουργία δικτύου συνεργασιών στο μέλλον.

Όλες οι ομιλίες θα γίνουν από έμπειρους και καταξιωμένους συναδέλφους, ενώ έχει προγραμματισθεί και η παρουσίαση – συζήτηση διδακτικών και ενδιαφερόντων περιπτώσεων ασθενών.

Σας περιμένουμε όλους από κοντά για να συμμετάσχετε ενεργά στο πρόγραμμα, στις συζητήσεις και στην βελτίωση του οπλοστασίου της νέας γνώσης.

Σπήλιος Μανωλακόπουλος
Πρόεδρος Οργανωτικής Επιτροπής

Δημήτριος Βασιλόπουλος
Δ/ντης Β' Παθολογικής Κλινικής

Πρόγραμμα

30ο Συνέδριο Ελικοβακτηριδίου του πυλωρού και λοιπών λοιμώξεων πεπτικού
2025-04-24 - 2025-04-27 | Αττικής
Αγαπητοί Φίλοι της Εταιρείας μας,
Με ιδιαίτερη χαρά και τιμή σας προσκαλώ να συμμετάσχετε ενεργά στις εργασίες του 30ου Συνεδρίου της Ελληνικής Εταιρείας Μελέτης Ελικοβακτηριδίου του Πυλωρού και Ανθρωπίνου Μικροβιώματος (ΕΜΕΛΑΜ), που θα πραγματοποιηθεί στη λίμνη Πλαστήρα, στο ξενοδοχείο Καζάρμα, στις 24-27 Απριλίου 2025. Το Συνέδριο αυτό αποτελεί ένα σημαντικό ορόσημο για την Εταιρεία μας, καθώς γιορτάζουμε την 30η διοργάνωσή του, συνεχίζοντας την παράδοση της επιστημονικής αριστείας και της καινοτομίας.
Το 30ο Συνέδριο θα διεξαχθεί σε έναν εξαιρετικό χώρο, προσφέροντας ένα ιδανικό περιβάλλον για την ανταλλαγή γνώσεων και απόψεων. Με φυσική παρουσία και ζωντανή αναμετάδοση μέσω διαδικτύου, το Συνέδριο θα ξεκινήσει από το απόγευμα της Πέμπτης και θα διαρκέσει μέχρι το πρωί της Κυριακής. Το πρόγραμμα περιλαμβάνει στρογγυλές τράπεζες, ομιλίες, αντιπαραθέσεις και ερευνητικό βήμα, καλύπτοντας ένα ευρύ φάσμα θεμάτων που αφορούν όχι μόνο τους Γαστρεντερολόγους, αλλά και άλλους επιστήμονες, όπως Παθολόγους, Λοιμωξιολόγους, Γενικούς Ιατρούς, Διαιτολόγους, Παιδιάτρους, Μικροβιολόγους, Παθολογοανατόμους, Βιολόγους, Φαρμακολόγους και Νοσηλευτές.
Εκ μέρους του Διοικητικού Συμβουλίου της ΕΜΕΛΑΜ, απευθύνω θερμή πρόσκληση σε όλους τους Έλληνες επιστήμονες να συμβάλλουν με την παρουσία και ενεργό συμμετοχή τους σε αυτή την επιστημονική μας συνάντηση. Ευχαριστώ εκ των προτέρων τα μέλη της Οργανωτικής Επιτροπής, τους Προέδρους και Ομιλητές, τους Χορηγούς και την κ. Ντίνα Ντζόγια για την καίρια συμβολή τους στην επιτυχημένη οργάνωση του Συνεδρίου.
Με εκτίμηση
Καθηγητής Ιωάννης Σ. Παπανικολάου
Πρόεδρος της Ελληνικής Εταιρείας Μελέτης Ελικοβακτηριδίου του Πυλωρού και Ανθρωπίνου Μικροβιώματος (ΕΜΕΛΑΜ)
Πρόγραμμα Συνεδρίου

1η Ενδοσκοπική διημερίδα "Αλέξανδρος Αυγερινός" με ζωντανή μετάδοση ενδοσκοπικών πράξεων. Όλα όσα πρέπει να ξέρω για την "HOT & COLD SNARE POLYPECTOMY
2025-05-23 00:00 - 2025-05-24 23:59 | Αττικής
Αγαπητοί Συνάδελφοι,
Mε ιδιαίτερη χαρά σας καλωσορίζουμε στην 1η Ενδοσκοπική διημερίδα "Αλέξανδρος Αυγερινός" με ζωντανή μετάδοση ενδοσκοπικών πράξεων. Όλα όσα πρέπει να ξέρω για την "HOT & COLD SNARE POLYPECTOMY, που θα πραγματοποιηθεί στις 23 και 24 Μαΐου 2025 στο Γ.Ν.Α. "Ο Ευαγγελισμός", Αμφιθέατρο "Χ. Ρούσσος".
Πρόγραμμα

Νοσηλευτικό Σχολείο ΕΓΕ
2025-05-31 09:00 - 15:00 | Ελληνική Γαστρεντερολογική Εταιρεία, Λεωφ. Δημοκρατίας 67, Νέο Ψυχικό, Αττική, 154 51, Ελλάδα
Αγαπητοί Συνάδελφοι,
Mε ιδιαίτερη χαρά σας καλωσορίζουμε στο Νοσηλευτικό Σχολείο της Ελληνικής Γαστρεντερολογικής Εταιρείας που θα πραγματοποιηθεί το Σάββατο 31 Μαΐου 2025 στο αμφιθέατρο της εταιρείας.
Πρόγραμμα

23o Πανελλήνιο Συνέδριο Ιδιοπαθών Φλεγμονωδών Νόσων του Εντέρου
2025-06-12 - 2025-06-15 | Αττικής
Αγαπητοί Συνάδελφοι,
Mε ιδιαίτερη χαρά σας καλωσορίζουμε στο 23ο Πανελλήνιο Συνέδριο Ιδιοπαθών Φλεγμονωδών Νόσων του Εντέρου, που θα πραγματοποιηθεί στις 12 - 15 Ιουνίου 2025 στο Elite City Hotel στην Καλαμάτα.
Εγγραφή

Barter Partnership Proposal for EHMSG 2025
2025-09-11 - 2025-09-13 | Αττικής
Dear Ladies and Gentlemen,
We are writing on behalf of the European Helicobacter and Microbiota Study Group (EHMSG), to explore the possibility of a barter partnership in connection with 38th Workshop of the European Helicobacter and Microbiota Study Group, taking place in Rome, Italy, on September 11 – 13, 2025.
EHMSG’s annual workshop gathers participants from over 80 countries, all committed to advances in the field of Helicobacter and Microbiota through cutting-edge research and clinical insights. The event also offers invaluable networking opportunities with leading experts in the field.
We would also like to highlight the upcoming deadline for early registration on July 7, 2025 giving your members the opportunity to participate at the reduced fee.
You can find further details on our congress website www.workshop.ehmsg.org
Proposed Areas of Collaboration
We would be grateful for your support in promoting EHMSG 2025 within your network through channels such as:

Featuring the event in your calendar of upcoming conferences
Displaying a promotional slide at your own congress if applicable
Sharing digital flyers with your members
Other relevant opportunities

In return, we would be pleased to reciprocate by promoting your upcoming events to the EHMSG community, helping to raise awareness and encourage participation.
We are also open to any additional ideas you may have for collaboration and look forward to hearing from you.
Thank you for your kind consideration!
Warm regards,
European Helicobacter and Microbiota Study Group

"Σύνοψη των συνεδρίων DDW - ESGE Days - EASL 2025"
2025-06-28 09:00 - 17:00 | Αμφιθέατρο Φυσιολογίας “Γ. Κοτζιάς” (Κτίριο 15) Ιατρική Σχολή Αθηνών, Μικράς Ασίας, Αθήνα, 115 27
Το Ελληνικό Ίδρυμα Γαστρεντερολογίας και Διατροφής διοργανώνει το Σάββατο 28 Ιουνίου 2025, στο αμφιθέατρο Φυσιολογίας "Γ. Κοτζιάς" της Ιατρικής Σχολής Αθηνών επιστημονική εκδήλωση με τίτλο "Σύνοψη των συνεδρίων DDW - ESGE Days - EASL 2025".
Για την εγγραφή σας, το πρόγραμμα & λοιπές πληροφορίες επισκεφθείτε τον σύνδεσμο: https://sinopsis2025.fohevents.gr

17η Ηπατο-Γαστρεντερολογική Εκδήλωση
2025-09-19 - 2025-09-21 | Ξενοδοχείο Ionian Blue, Νικιάνα, Λευκάδα, 31100
Το Ινστιτούτο Εσωτερικής Παθολογίας & Ηπατο - Γαστρεντερολογίας (ΙνΕΠΗΓ) σε συνεργασία με την Γαστρεντερολογική Κλινική του Τμήματος Ιατρικής της Σχολής Επιστημών Υγείας Πανεπιστημίου Ιωαννίνων, ανακοινώνουν τη διοργάνωση της 17ης Ηπατο - Γαστρεντερολογικής Εκδήλωσης στις 19 - 21 Σεπτεμβρίου 2025, στη Λευκάδα.

12η Επιστημονική Ημερίδα "Σύγχρονη Γαστρεντερολογία - Ηπατολογία"
2025-09-27 09:00 - 18:00 | Αμφιθέατρο Φυσιολογίας “Γ. Κοτζιάς” (Κτίριο 15) Ιατρική Σχολή Αθηνών, Μικράς Ασίας, Αθήνα, 115 27
Η 12η Επιστημονική Ημερίδα με τίτλο «Σύγχρονη Γαστρεντερολογία – Ηπατολογία: Από τις Κατευθυντήριες Οδηγίες στην Κλινική Πράξη» θα διεξαχθεί το Σάββατο 27 Σεπτεμβρίου 2025 στο Αμφιθέατρο Φυσιολογίας «Γ. Κοτζιάς».

UEG Week and PGT 2025
2025-10-04 - 2025-10-07 | Αττικής
UEG Week and Postgraduate Teaching (PGT) are the premier venues for researchers from across the globe to present their latest findings. UEG Week combines world-class scientific research and invited lectures by leading minds in gastroenterology. At UEG Week and PGT, we prioritise multidisciplinary topics that cater to the entire GI community - the UEG Community. With our hybrid congress, we are glad to provide you with the best of both worlds via our in-person (Berlin) and virtual formats.
Πρόγραμμα

45ο Πανελλήνιο Συνέδριο Γαστρεντερολογίας
2025-10-23 - 2025-10-26 | Συνεδριακό & Πολιτιστικό Κέντρο Πανεπιστημίου Πατρών, Πανεπιστημιούπολη Πατρών, Ρίο, Πάτρα, 265 04
Αγαπητές και Αγαπητοί συνάδελφοι,
Εκ μέρους της Ελληνικής Γαστρεντερολογικής Εταιρείας και του Γαστρεντερολογικού Τμήματος του Πανεπιστημίου Πατρών, έχουμε τη χαρά και την τιμή να σας προσκαλέσουμε στο 45ο Πανελλήνιο Συνέδριο Γαστρεντερολογίας, το οποίο θα διεξαχθεί φέτος στο Πολιτιστικό και Συνεδριακό Κέντρο Πατρών, στις 23-26 Οκτωβρίου 2025.
Η Πάτρα, με τη μακρά ακαδημαϊκή της παράδοση και την έντονη επιστημονική της δραστηριότητα, αποτελεί τον ιδανικό τόπο για τη φιλοξενία του φετινού Συνεδρίου μας, το οποίο συνεχίζει την πολυετή του πορεία ως σημείο αναφοράς για τη γαστρεντερολογική κοινότητα της χώρας. Το Πολιτιστικό και Συνεδριακό Κέντρο του Πανεπιστημίου Πατρών, με τη σύγχρονη υποδομή του, θα εξασφαλίσει τις ιδανικές συνθήκες για τη διεξαγωγή ενός υψηλού επιπέδου επιστημονικού συνεδρίου.
Όπως κάθε χρόνο, το επιστημονικό πρόγραμμα θα περιλαμβάνει διαλέξεις από διακεκριμένους Έλληνες και διεθνείς επιστήμονες, στρογγυλά τραπέζια, διαδραστικές συνεδρίες και κλινικά φροντιστήρια, με στόχο τη βελτίωση της κλινικής πράξης και την ενίσχυση των δεξιοτήτων των συμμετεχόντων. Παράλληλα, το Συνέδριο θα προσφέρει μια μοναδική ευκαιρία για την παρουσίαση πρωτότυπων ερευνητικών εργασιών και την ανταλλαγή απόψεων, ενισχύοντας τη διασύνδεση και τη συνεργασία μεταξύ των επαγγελματιών του χώρου.
Σας καλούμε να συμμετάσχετε ενεργά, τόσο με την παρουσία σας όσο και με την επιστημονική σας συνεισφορά, ώστε να συμβάλουμε όλοι μαζί στη δημιουργία ενός συνεδρίου υψηλής εκπαιδευτικής και ερευνητικής αξίας.
Ανυπομονούμε να σας υποδεχτούμε στην Πάτρα και προσβλέπουμε σε ένα ακόμα εξαιρετικά επιτυχημένο Συνέδριο, αντάξιο του κύρους και της επιστημονικής παράδοσης της Ελληνικής Γαστρεντερολογικής Εταιρείας.
Με συναδελφικούς χαιρετισμούς
Κωνσταντίνα Δ. Παρασκευά
Πρόεδρος ΔΣ
Ελληνικής Γαστρεντερολογικής Εταιρείας
Κωνσταντίνος Θωμόπουλος
Πρόεδρος
Οργανωτικής Επιτροπής

EFS Athens 2025
2025-11-05 - 2025-11-07 | Αττικής
Dear Colleagues,
It is our great pleasure to welcome you to the 5th Annual Congress of the European Foregut Society (EFS), a key event in the field of foregut diseases. This congress brings together leading surgeons, gastroenterologists, researchers, dieticians, physiologists, ENT surgeons, and industry experts from around the world.
Our mission is to foster collaboration, share cutting-edge research, and explore the latest advancements in diagnostics and treatment. Last year’s meeting in London gathered delegates from 19 countries, and we expect to welcome 250–300 participants from across Europe and beyond.
Athens will provide an inspiring setting for meaningful discussions, networking, and innovation. We look forward to an outstanding scientific and professional experience and to welcoming you in person!
See you in Athens!
Prof. Dr. Dimitrios Theodorou
President, European Foregut Society
Congress President, EFS Athens 2025
Πρόγραμμα

21η Διαδικτυακή Μετεκπαιδευτική Εκδήλωση Γαστρεντερολογικής Κλινικής Πα.Γ.Ν. Ηρακλείου
2025-11-26 18:00 - 20:30 | Αμφιθέατρο Βενιζέλειου ΠΓΝΗ, Πανεπιστημιακό Γενικό Νοσοκομείο Ηρακλείου, Ηράκλειο, Ηρακλείου, 71110, Ελλάδα
21η Διαδικτυακή Μετεκπαιδευτική Εκδήλωση Γαστρεντερολογικής Κλινικής Πα.Γ.Ν. Ηρακλείου
Υπό την αιγίδα της Ελληνικής Γαστρεντερολογικής Εταιρείας
Εγγραφή με email στο gi.clinic.pagni@gmail.com
Συντονιστής: Ι. Κουτρουμπάκης
Πρόγραμμα
18.00 – 18.50
Ασθενής 37 ετών με επιγαστραλγία, ασκίτη και κνησμό
Παρουσίαση: Ε. Γελαδάρη 18.00 – 18.20
Σχολιασμός: Β. Σεβαστιανός - Δ. Σαμωνάκης 18.20 – 18.30
Διάλεξη: Συστηματική Μαστοκυττάρωση: ένα σπάνιο αίτιο του συνδρόμου Budd-Chiari, Β. Σεβαστιανός 18.30 – 18.50
18.50 – 19.40
Περίπτωση ασθενούς με ελκώδη κολίτιδα υπό ανοσοθεραπεία
Παρουσίαση: Κ. Χατζησταυρίδου 18.50 – 19.10
Σχολιασμός: Κ. Καρμίρης 19.10 – 19.20
Διάλεξη: Ανοσοθεραπεία σε ασθενείς με ΙΦΝΕ Α. Μαχαίρα 19.20 – 19.40
19.40 – 20.30
Βραχείες παρουσιάσεις
D-POEM για επιφρενικό εκκόλπωμα 6 εκ σε 87χρονη ασθενή, Γ. Μαυρογένης 19.40 – 20.00
Θεραπεία γιγαντιαίου εκκολπώματος Zenker 9 εκ με τροποποιημένη Ζ-POEM, Γ. Μαυρογένης 20.00 – 20.10
Περίπτωση ασθενούς με φλεγμονή εντέρου και παγκρέατος, Π. Νικολάου 20.10 – 20.30
Ομιλητές

Ελένη Γελαδάρη
Παθολόγος – Επιμελήτρια Β’
Γενικό Νοσοκομείο Αθηνών «Ευαγγελισμός»
Κωνσταντίνος Καρμίρης
Αναπληρωτής Καθηγητής Γαστρεντερολογίας
Πανεπιστημιακό Γενικό Νοσοκομείο Ηρακλείου
Ιωάννης Κουτρουμπάκης
Καθηγητής Γαστρεντερολογίας – Διευθυντής Γαστρεντερολογικής Κλινικής
Πανεπιστημιακό Γενικό Νοσοκομείο Ηρακλείου
Γεώργιος Μαυρογένης
Γαστρεντερολόγος
Mediterraneo Hospital, Αθήνα
Αγγελική Μαχαίρα
Γαστρεντερολόγος – Επικουρική Επιμελήτρια
Γενικό Νοσοκομείο Χανίων "Ο Άγιος Γεώργιος"
Πηνελόπη Νικολάου
Γαστρεντερολόγος
Λεμεσός
Δημήτριος Σαμωνάκης
Γαστρεντρερολόγος-Ηπατολόγος – Διευθυντής Ε.Σ.Υ.
Πανεπιστημιακό Γενικό Νοσοκομείο Ηρακλείου
Βασίλειος Σεβαστιανός
Παθολόγος-Ηπατολόγος – Συντονιστής Διευθυντής Γ’ Παθολογικής Κλινικής
Γενικό Νοσοκομείο Αθηνών «Ευαγγελισμός»
Κλεονίκη Χατζησταυρίδου
Ειδικευόμενη Γαστρεντερολογίας
Πανεπιστημιακό Γενικό Νοσοκομείο Ηρακλείου

22η Πανελλήνια Επιστημονική Εκδήλωση της ΕΠΕΓΕ
2025-12-05 - 2025-12-07 | Divani Caravel Hotel, Βασιλέως Αλεξάνδρου 2, Αθήνα, Αττική, 161 21, Ελλάδα
ΠρόλογοςΑγαπητές και Αγαπητοί Συνάδελφοι,
Η 22η Πανελλήνια Επιστημονική Εκδήλωση της Επαγγελματικής Ένωσης Γαστρεντερολόγων Ελλάδος (ΕΠ.Ε.ΓΕ) με τίτλο «Νοσήματα λεπτού και παχέος εντέρου-Σύγχρονη Προσέγγιση» θα πραγματοποιηθεί στις 5-7 Δεκεμβρίου 2025 στην Αθήνα, στο ξενοδοχείο DIVANI CARAVEL.
Όπως όλοι γνωρίζετε η 22η Πανελλήνια Επιστημονική Εκδήλωση της Επαγγελματικής Ένωσης Γαστρεντερολόγων Ελλάδος (ΕΠ.Ε.ΓΕ) είναι μια εκδήλωση με ξεκάθαρο χαρακτήρα και στόχευση. Μέσα από ένα σύνολο διαλέξεων, στρογγυλών τραπεζών, παρουσιάσεων ενδιαφερόντων περιστατικών, δορυφορικών συμποσίων, συζητήσεων αλλά και αντιπαραθέσεων, θα γίνει προσπάθεια να μεταφέρουμε σύγχρονη γνώση, κατευθυντήριες οδηγίες και πολύτιμες εμπειρίες, που αφορούν κυρίως την καθημερινή πρακτική όλων μας στους χώρους εργασίας μας.
Παλαιότεροι καταξιωμένοι, αλλά και νεότεροι άριστα εκπαιδευμένοι στην Ελλάδα και στο εξωτερικό συνάδελφοι, θα επιλεγούν για να υποστηρίξουν με τις γνώσεις και τις εμπειρίες τους αυτή την εκδήλωση.
Στόχος μας είναι να απαντηθούν όσο το δυνατόν περισσότερα ερωτήματα από τους συμμετέχοντες, έτσι ώστε να γίνουμε όλοι μας «σοφότεροι» και ικανότεροι να επιτελέσουμε το έργο μας με βάση τα πλέον σύγχρονα δεδομένα της επιστήμης, προς όφελος των ασθενών μας αλλά και της κοινωνίας γενικότερα.
Παράλληλα για να εκπληρώνονται στο σύνολό τους οι στόχοι της ΕΠ.Ε.ΓΕ, θα επιδιώξουμε με θεσμικούς και άλλους τρόπους να συζητήσουμε αποτελεσματικά προβλήματα, δυνατότητες, προτάσεις και διεκδικήσεις που αφορούν την άσκηση της Γαστρεντερολογίας στη χώρα μας.
Με την υπόσχεση ότι θα κάνουμε ό,τι είναι δυνατόν για την επιτυχία της 22ης Πανελλήνιας Επιστημονικής Εκδήλωσης της ΕΠ.Ε.Γ.Ε, σας προσκαλούμε όλους να συμμετέχετε ενεργά, δεδομένου ότι η ενεργό συμμετοχή σας αποτελεί την απολύτως αναγκαία προϋπόθεση για την εκπλήρωση των στόχων της ΕΠΕΓΕ και θα συμβάλει αποτελεσματικά στην επιτυχία του Συνεδρίου.
Με εκτίμηση
Δημήτριος Ψιλόπουλος
Διευθυντής Γαστρεντερολόγος
Ιατρικό Αθηνών, Μαρούσι
Πρόεδρος Οργανωτικής Επιτροπής
22ης Πανελλήνιας Επιστημονικής Εκδήλωσης

Διεπιστημονική Προσέγγιση Ασθενών με Νεοπλασία Κατωτέρου Πεπτικού Συστήματος και Ελάσσονος Πυέλου
2025-12-12 13:00 - 2025-12-14 23:59 | Αττικής
Αγαπητοί Συνάδελφοι,
Φέτος συμπληρώνεται αισίως ο 7ος χρόνος που διοργανώνουμε την εκδήλωση-συνέδριο «Διεπιστημονική Προσέγγιση Ασθενών με Νεοπλασία Πεπτικού Συστήματος» και η αναδρομή στα πρακτικά των προηγουμένων εκδηλώσεων μας γεμίζει με περισσότερη ενέργεια να επανέλθουμε και φέτος με τον ίδιο ζήλο.
Σε συνέχεια της περσινής χρονιάς, που η εκδήλωση χωρίστηκε σε θεματικές ενότητες ανά έτος και πραγματεύτηκε θέματα που αφορούσαν στην ογκολογία του παχέος εντέρου-πρωκτού, φέτος το Συνέδριο ασχολείται με την ογκολογία του οισοφάγου-στομάχου-λεπτού εντέρου σε ότι αφορά στον πεπτικό σωλήνα καθώς επίσης και στο ήπαρ-χοληφόρα, από τη διάγνωση στη θεραπεία και την παρακολούθηση, δίνοντας σε όλους μας μια πλήρη εικόνα της κάθε παθολογικής οντότητας βασιζόμενοι στα τελευταία επιστημονικά δεδομένα.
Πρόθεση μας, όπως κάθε χρόνο, είναι να εμπιστευθούμε την ανάπτυξη των θεμάτων και τη μεταφορά εμπειρίας και γνώσης από διακεκριμένους επιστήμονες, ειδικούς και με εμπειρία στα επιμέρους θέματα καθώς επίσης να δοθεί η δυνατότητα στους συμμετέχοντες να εκφράσουν γνώμες και απορίες, να εκφράσουν προσωπικές εμπειρίες, να ανταλλάξουν πληροφορίες για προβλήματα που τους απασχολούν και να αποφασίσουν για την πορεία και τον τρόπο αντιμετώπισης των περιστατικών.
Σας προσκαλούμε λοιπόν να συμμετέχετε στο Συνέδριο με την παρουσία σας, δωρεάν, και να γίνει συνέδριο όλων.
Το δικό σας συνέδριο!
Με συναδελφικούς χαιρετισμούς,
Η Οργανωτική Επιτροπή

Γ. Αλεξανδράκης
Γαστρεντερολόγος, Συνεργάτης, Ιατρικό Κέντρο Αθηνών, Βιοκλινική Αθηνών, Therapis General Hospital, Αθήνα

Π. Αλεπάς
Γενικός Χειρουργός, Διευθυντής, Ε’ Χειρουργική Κλινική, Κλινική Παχέος Εντέρου - Ορθού - Πρωκτού, Metropolitan General, Αθήνα

Σ. Γαβριήλ
Γενικός Χειρουργός, Διευθυντής, Α’ Χειρουργική Κλινική, ΙΑΣΩ, Αθήνα

Β. Γεωργούλιας
Παθολόγος - Ογκολόγος, Ομότιμος Καθηγητής Παθολογίας - Ογκολογίας, Ιατρική Σχολή, Πανεπιστήμιο Κρήτης, Αθήνα
Θ. Εμμανουήλ
Γαστρεντερολόγος, MD, PhD, FEBGH, Διευθυντής Γαστρεντερολογικής Ηπατολογικής Κλινικής Metropolitan General Hospital, Αθήνα

Κ. Πλοιαρχοπούλου
Παθολόγος - Ογκολόγος, Διευθύντρια Γ’ Ογκολογικής Κλινικής, Μetropolitan General, Αθήνα

ΠρόγραμμαΕγγραφή

Ημερίδα Σύνοψης AASLD 2025
2025-12-17 15:30 - 20:00 | Αμφιθέατρο «Φ. Φέσσας», Γ.Ν.Α. «Λαϊκό», Αγίου Θωμά 17, Αθήνα, 115 27
Το Ελληνικό Ίδρυμα Γαστρεντερολογίας και Διατροφής σε συνεργασία με την Α' Πανεπιστημιακή Γαστρεντερολογική Κλινική του Γ.Ν.Α. "Λαϊκό" διοργανώνουν την Τετάρτη 17 Δεκεμβρίου 2025, στο αμφιθέατρο "Φ. Φέσσας" του Γ.Ν.Α. "Λαϊκό" επιστημονική εκδήλωση με τίτλο "Σύνοψη του Συνεδρίου AASLD 2025".
Για την εγγραφή σας, το πρόγραμμα & λοιπές πληροφορίες επισκεφθείτε τον σύνδεσμο: https://aasld2025.fohevents.gr
Πρόγραμμα

24o Πανελλήνιο Συνέδριο Ιδιοπαθών Φλεγμονωδών Νόσων του Εντέρου
2026-04-23 - 2026-04-26 | Αττικής
Αγαπητές και αγαπητοί συνάδελφοι, συνεργάτες και φίλοι,
Με μεγάλη χαρά σας προσκαλούμε στο 24Ο Πανελλήνιο Συνέδριο Ιδιοπαθών Φλεγμονωδών Νόσων του Εντέρου, που θα πραγματοποιηθεί 23-26 Απριλίου 2026 στο Rodos Palace, στη Ρόδο.
Η ετήσια αυτή επιστημονική συνάντηση αποτελεί πλέον θεσμό, συνεχίζοντας τη σταθερή και επιτυχημένη πορεία της Ελληνικής Ομάδας Ιδιοπαθών Φλεγμονωδών Νόσων του Εντέρου (ΕΟΙΦΝΕ) στην προώθηση της γνώσης, της εκπαίδευσης και της συνεργασίας μεταξύ των επιστημόνων που ασχολούνται με τις ΙΦΝΕ.
Κατά την κατάρτιση του επιστημονικού προγράμματος καταβλήθηκε κάθε δυνατή προσπάθεια ώστε να διασφαλιστεί η διατήρηση του υψηλού επιπέδου του συνεδρίου, τόσο μέσω της επιλογής θεματικών ενοτήτων ευρέος ενδιαφέροντος όσο και μέσω της πρόσκλησης εξαιρετικά καταρτισμένων ομιλητών. Οι εξελίξεις στον τομέα των ΙΦΝΕ είναι ιδιαίτερα ταχείες. Τα νεότερα φάρμακα που εισέρχονται στο θεραπευτικό οπλοστάσιο διευρύνουν τις διαθέσιμες επιλογές και αναβαθμίζουν τους θεραπευτικούς μας στόχους, χωρίς όμως να διαθέτουμε την δυνατότητα της προσωποποιημένης επιλογής. Ακόμα και οι επικαιροποιημένες κατευθυντήριες οδηγίες από τις αρμόδιες επιστημονικές εταιρίες, διαφέρουν στις προσεγγίσεις τους απαιτώντας γνώση και κριτική σκέψη στην υιοθέτησή τους.
Στο φετινό πρόγραμμα έχουν ενσωματωθεί σημαντικές καινοτομίες, όπως:
η στρογγυλή τράπεζα με αντικείμενο την ποιότητα ζωής των ασθενών με ΙΦΝΕ, η οποία αποτελεί καθοριστικό και αναπόσπαστο στόχο της σύγχρονης θεραπευτικής προσέγγισης,
η παρουσίαση από διεθνή προσκεκλημένο σχετικά με τον ρόλο της τεχνητής νοημοσύνης, ένα από τα πλέον καθοριστικά επιτεύγματα της τέταρτης βιομηχανικής επανάστασης,
η στρογγυλή τράπεζα που θα αναλύσει, με τεκμηριωμένη και κριτική προσέγγιση, τις πρόσφατα δημοσιευμένες κατευθυντήριες οδηγίες με σκοπό την ορθολογική αξιοποίηση της ψηφιακής πληροφορίας και την προαγωγή της ιατρικής πρακτικής βασισμένης σε αποδείξεις,
καθώς και το παράλληλο κλινικό φροντιστήριο με αντικείμενο τη χρωμοενδοσκόπηση στην επιτήρηση των ΙΦΝΕ.
Ευελπιστούμε ότι το 24ο Πανελλήνιο Συνέδριο ΙΦΝΕ θα αποτελέσει για όλους μας πηγή έμπνευσης, δημιουργικού διαλόγου και γόνιμης επιστημονικής ανταλλαγής, μέσα στο φιλόξενο και ιστορικό περιβάλλον της Ρόδου.
Με μεγάλη προσμονή αναμένουμε να σας υποδεχθούμε στο νησί των Ιπποτών, για ένα τετραήμερο γεμάτο επιστημονική γνώση, συνεργασία και συναδελφικότητα.
Με Συναδελφικούς Χαιρετισµούς,

Ο Πρόεδρος του Διοικητικού Συμβουλίου
Νικόλαος Βιάζης
Γαστρεντερολόγος, Συντονιστής Διευθυντής, Γαστρεντερολογικό Τμήμα, Γενικό Νοσοκομείο Αθηνών «Ο Ευαγγελισμός - Πολυκλινική Αθηνών», Αθήνα

Η Πρόεδρος της Οργανωτικής Επιτροπής
Μαρία Τζουβαλά
Συντονίστρια Διευθύντρια του Γαστρεντερολογικού Τμήματος, Γενικό Νοσοκομείο Νίκαια-Πειραιάς, “Άγιος Παντελεήμων” - Γενικό Νοσοκομείο Δυτικής Αττικής “Η Αγία Βαρβάρα”, Αθήνα

Εγγραφή
